Izvješće nakon obrade upitnika **B - upitnik za učenike općenito o školi i nastavnicima**

Školska godina 2020./2021.

Upitnik su provodili razrednici na satima razrednika i u online učionicama pri kraju nastavne godine

Upitnik je riješilo 98 učenika (52 učenika drugih razreda)

ZAKLJUČCI;

**ODNOS PREMA ŠKOLI – Prioritetno područje 2**

- Više od 50% učenika, zadovoljno je školom (3 do 10% ocj.1 i 2.) a slična je situacija i sa zadovoljstvom vlastitim uspjehom.

- 40% ne voli ići u školu (ocj.1 i 2.)

- Većina učenika se osjeća sigurno u školi, sudjeluje i radi što treba te se lijepo ponaša.

- Učenici se uglavnom vole javljati (28% ne voli, ocj 1 i 2)

- 29% učenika provodi više od 3 sata tjedno učeći, 41% provodi 1 do 3 sata a čak 30% provodi manje od 1 sata učeći tjedno ili uopće ne uči.

- Kao problematične predmete učenici su naveli; matematiiku (26), Njemački (10), Engleski (6), Francuski (7), Hrvatski (5), Računovodstvo (5), Gospodarsko pravo (3), Poznavanje robe i prehranu (3), Biologiju s ekologijom i higijenom (2), Računalstvo, Povijest, bankarstvo, OPP, psihologija, čovjek zdravlje i ekologija i politika (po jedan učenik).

**NASTAVA, NASTAVNI PLANOVI I PROGRAMI - Prioritetno područje 2**

- Nastavnici uglavnom objasne na početku školske godine što će se i kako ocjenjivati.

- Zadaće nisu česte ali ih učenici smatraju korisnima.

 - Samo **polovica nastavnika obradi dio gradiva koji nije usvojen**.

 - Veliki dio učenika smatra da uče stvari koje im neće nikada trebati.

 - Manje se radi timski i u grupama.

- Većina učenika smatra da ima previše sati nastave tjedno.

- 68% smatra da je način na koji nstavnici predaju dosadan.

- Polovica učenika treba pomoć ili instrukcije da bi shvatilo gradivo.

- Nastavnici pomažu učenicima na satu (68%)

- 54% učenika ne razgovara s nastavnikom ako je zabrinuto ili ima neki problem.

- Po mišljenju učenika, nastavnici pružaju dobar primjer svojim ponašanjem 53%, 33%(3) i 14% ne pruža dobar primjer svojim ponašanjem.

- Nastavnici razgovaraju o zanimljivim temama i znaju riješiti problem discipline u razredu. (13% ne zna riješiti problem discipline)

 - Pohvaljuju redovito (50%), srednje 29% ali **19% vrlo rijetko ili nikada.**

- Samo 50% nastavnika **provodi vrednovanje svog sata.**

- Odnos prema učenicima; 55% pravedno, 29%(3) i 15% nepravedno

- 25% učenika smara da se neki nastavnici ne odnose jednako prema svima.

- 25 učenika doživjelo je vrijeđanje od strane nastavnika.

- 19% doživjelo je ponižavanje od strane drugih učenika u školi i na društvenim mrežama.

- 13 učenika doživjelo je u školi fizičko maltretiranje.

**SRZ**

 - 12% NE OBRAĐUJE teme zdravstvenog odgoja

- 6% ne odrađuje teme preventivnih programa

**- 28% redovito odrađuje nastavu svog predmeta a ne teme SRZ**

- 30% vremena ne rade nište – svako svoje

**STRAHOVI**

 - 40% se boji nastavnika

- Loše ocjene obeshrabruju od daljnjeg učenja

**OCJENJIVANJE**

- Ocjenjivanje je uglavnom pravedno

- 11% ispita uključuju gradivo koje nisu obradili

- Kriteriji nisu ujednačeni. Učenici smatraju da svaki nastavnik ima drugačije kriterije.

- Učenici smatraju da većina nastavnika ocjenjuje prestrogo i prema prošlim ocjenama

**MATERIJALNI UVJETI – Prioritetno područje 4**

-Učenici su vrlo zadovoljni materijalnim uvjetima škole, posebice dnevnim boravkom te vanjskim prostorom škole ali smatraju da je izbor hrane u kantinama izuzetno loš te da bi isti trebao uključivati mnogo više zdravijih opcija.

-Učenici smatraju i da bi škola trebala zaposliti defektologa i psihologa, te veći broj suradnika u nastavi, čistača i čistačica škole kao i još jednog pedagoga.

Izvješće je podneseno te je o istom provedena rasprava, na sjednici Nastavničkog vijeća, 12.7.2021. godine.

Izvješće je objavljeno na stranici škole u rubrici Samovrjednovanje te u online zbornici.

**Zaključci nakon izvješća na Nastavničkom vijeću 12.7.2021.;**

Nastavničko vijeće je za neke teškoće predložilo iduća rješenja;

* **Gradivo koje učenici nisu usvojili** treba ponoviti ili dodatno provježbati ako za to ima vremena, zatražiti dodatni sat ili izostaviti po mogućnosti to gradivo iz pisane provjere pa ga staviti u kraću pisanu ili sljedeću pisanu provjeru ako se to gradivo tj. kada se većinski usvoji.
* Učenike treba češće **pohvaljivati**.
* Bez obzira na neznanje i nerad, učenike ni u kojem slučaju **ponižavati**. U slučajevima kada su **učenici agresivni ili nepristojni** prema nastavniku, problem treba odmah rješavati na način da se s učenikom obavi razgovor po potrebi uz prisustvo pedagoginje ili ravnateljice ali svakako izvan razredne zajednice. Problem razredne discipline rješavati unutar razreda ali problem s pojedincima rješavati van razredne sredine.
* **Češće provoditi vrednovanje** svojih sati (Upitnik D) kako bi učenici dobili priliku reći svoje mišljenje.
* Reagirati, ne dopuštati i sankcionirati **neprimjerena ponašanja** među učenicima.
* Na **Satu razredne zajednice** obrađivati teme zdravstvenog odgoja, preventivne programe i druge teme vezane za poboljšanje razrednog okruženja i odnosa.
* Prijedlog je ne kažnjavati pokušaj **ispravka** još jednom negativnom ocjenom.
* **Ocjenjivati** s obzirom na trenutno znanje a ne prethodne ocjene.
* Paziti da u **ispitu** bude samo obrađeno i usvojeno gradivo.
* Postići dogovor s vlasnicima **kantina** kako bi barem 50% ponude obuhvaćalo zdrave opcije prehrane za učenike i nastavnike.

Napomena;

Izvješće je pisano i dopunjavano u periodu od tjedan dana. U navedenom periodu je još nekoliko učenika rješavalo upitnik te su statistički podaci stavljeni kao približne vrijednosti.

Sastavila i dopunila;

Tanja Kovačević

Koordinator samovrjednovanja Ekonomske i turističke škole Daruvar